Jeg venter på min Kia eNiro, som jeg bestilte for snart et år siden. Jeg har ikke voldsomt brug for en ny bil og uanset hvordan jeg vender og drejer det, bliver det dyrere for mig, end det setup jeg har nu. Grunden til at jeg bestilte en elbil er, at jeg gerne vil støtte udviklingen i den retning og at de er umanerlig underholdende/behagelige at køre i. De er, uanset alverdens smædekampagner, bedre for vores allesammens miljø - ikke mindst på langt sigt. Og så skal der jo altså sælges en masse elbiler, så producenterne kan se et formål med at udvikle massivt på området. Elbiler er ikke perfekte - men det er fossil biler bestemt heller ikke.! Mht gensalg er jeg nu ikke nervøs. Brugte elbiler har væsentlig kortere liggetid på bilbasen end fossibiler i gennemsnit. Bevares, der er også færre at vælge imellem, men jeg er nu alligevel optimistisk. Og hvis man ikke vil købe idag, fordi man kan købe noget bedre imorgen - ja, så køber man jo aldrig noget... Batteriet er jeg heller ikke nervøs over. Hvis/når der bliver bøvl med batteriet, tvivler jeg på, at det er hele batteriet der skal skiftes. Jeg tror at det bliver en helt 'normal' ting at få skiftet enkelte celler på elbilers batterier. Men der bliver jo også skiftet sliddele ud i motorrummet på en fossil bil. Iøvrigt falder prisen på batterier dag for dag. Jeg er optimist. Det var der flere der skulle tage at være.